Diari Oficial de la Generalitat Valenciana


Sumari del DOGV 231, del 25-02-1985 (1985/803984)

DECRET 17/1985, de 23 de febrer, pel quan són instrumentades ajudes financeres als agricultors amb explotacions afectades per les gelades.
------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1985/02/23/17b/dof/vci/html**

### Dades del document

Número de DOGV
:   231

Data del DOGV
:   25-02-1985

Secció del DOGV
:   DISPOSICIONS GENERALS

Número del document
:   1985/803984


Data del document
:   23-02-1985

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

 Descriptors 

:   * agricultor
    * desastre natural
    * catàstrofe agrícola
    * apicultura
    * suport econòmic
    * ajuda a l'agricultura

Decret 17/1985, de 23 de març, del Consell de la Generalitat Valenciana, pel qual s'instrumenten ajudes financeres als agricultors les explotacions dels quals han resultat afectades per les gelades.  
Les baixes temperatures registrades durant els primers dies de 1985, han provocat greus pèrdues que afecten gran part dels cultius produïts pels agricultors de la Comunitat Valenciana.  
La incidència d'aquest fenomen ha estat molt variada, segons la classe de conreu i la comarca on s'ubica, però, en tot cas, els danys resulten ser de quantia notable i deterioren de forma considerable l'economia de les famílies que tenen com a principal o única font d'ingressos les rendes agràries.  
Davant d'aquesta situació, el Consell de la Generalitat Valenciana ha decidit d'establir una sèrie de mesures que pal·lien, tant com siga possible, els greus efectes produïts. A més de les actuacions referents al suport dels treballadors agrícoles que s'han vist privats de les expectatives d'ocupació, cal arbitrar unes línies d'ajuda que contribuesquen a mitigar-ne els efectes negatius sobre l'economia de manera que puguen dur a cap els treballs preparatoris de la pròxima collita.  
L'ajuda consisteix en la subvenció dels crèdits preferents a concedir per les Caixes d'Estalvis, les Caixes Rurals, les Cooperatives Agràries amb Secció de Crèdit i altres entitats financeres, per tal que el finançament atorgat resulte com més favorable possible dins de les possibilitats del Consell de la Generalitat.  
En atenció, a aquestes consideracions, i a proposta dels Consellers d'Economia i Hisenda i d'Agricultura, Pesca i Alimentació, i amb la prèvia deliberació del Consell de la Generalitat Valenciana en sessió del dia 23 de febrer de 1985,  
DECRETE:  
Article primer  
El Consell de la Generalitat Valenciana, mitjançant la Conselleria d'Economia i Hisenda, atorgarà subvencions als agricultors afectats per les gelades de gener de 1985, en les condicions i els límits establerts en aquest Decret.  
Article segon  
La quantitat total de crèdit a subvencionar serà de deu mil milions de pessetes, i la bonificació sobre el tipus d'interès, equivalent a quatre punts, mentre que el percebut per les entitats serà del dotze per cent.  
Article tercer  
S'estableixen les modalitats d'ajuda següents:  
a) Els crèdits hauran de complir els requisits i exigits per la legislació vigent per a classificar-los com a "Essencials distints dels de campanya", és a dir:  
1) Quantia màxima: 1.200.000 pessetes en cas de cítrics i altres fruiters i de 1.000.000 en el d'hortalisses i hivernacles o semblants.  
2) Període màxim: tres anys per a cítrics fruiters, i dos anys respecte d'hortalisses i hivernacles o semblants.  
3) Amortització: anualitats constants o minvants a partir del primer any.  
4) Tipus d'interès màxim: 12%.  
b) La quantia de cada un dels préstecs serà determinada d'acord amb els criteris següents:  
1) Cítrics i altres fruiters de regadiu:  
-300.000 pessetes per hectàrea (25.000 ptes./fanecada) les 2,5 hectàrees primeres 750.000  
 225.000  
-De 2,5 hectàrees a 4,5 hectàrees, a raó de ptes./hectàrea 450.000  
-Límit beneficiari 1.200.000  
2) Horticultura:  
-240.000 ptes./hectàrea fins a un màxim de 1.000.000 de pessetes.  
3) Hivernacles o semblants:  
-100 pessetes per metre quadrat cobert en instal·lacions fixes fins a un màxim de 1.000.000 de pessetes.  
C) En tot cas, un sol beneficiari no podrà superar, pel conjunt de conceptes acumulats i en tot l'àmbit de la Comunitat Valenciana, la quantitat de 1.200.000 pessetes de préstec.  
Article quart  
Les sol·licituds per a obtenir aquestes ajudes seran presentades en les entitats financeres dins del mes de març de 1985, utilitzant els impresos normalitzats editats per la Conselleria d'Agricultura, Pesca i Alimentació, que seran facilitats pels Serveis Territorials corresponents a través de les Agències d'Extensió Agrària, les quals comprovaran fefaentment la realitat dels danys produïts.  
Article cinquè  
Es crea una Comissió integrada per representants de les Conselleries d'Economia i Hisenda i d'Agricultura, Pesca i Alimentació, que s'ocuparà del control i el seguiment de la concessió i la destinació dels préstecs concedits a l'empar d'aquest Decret.  
DISPOSICIONS FINALS  
Primera  
Queda facultada la Conselleria d'Economia i Hisenda perquè desplegue aquest Decret i duga a terme la firma d'un Conveni amb les Caixes d'Estalvi, les Caixes Rurals, les Cooperatives Agràries amb Secció de Crèdit, i altres entitats financeres amb seu a la Comunitat Valenciana, que especifique les condicions de les ajudes a concedir per aquestes entitats. La Conselleria d'Agricultura, Pesca i Alimentació col·laborarà amb la d'Economia i Hisenda prestant assessoraments i tècnic i organitzatiu que calguen, per al millor compliment del que disposa aquest Decret.  
Segona  
Aquest Decret entrarà en vigor el mateix dia de la publicació al Diari Oficial de la Generalitat Valenciana.  
València, a 23 de febrer de 1985.  
El President de la Generalitat,  
JOAN LERMA I BLASCO  
El Conseller d'Economia i Hisenda,  
ANTONI BIRLANGA I CASANOVA  
El Conseller d'Agricultura, Pesca i Alimentació  
LLUIS FONT DE MORA I MONTESINOS


Còpia Permalink ELI